
ΝΟΜΟΣ ΥΠΆΡΙΘ. 3094 
Συνήγορος του Πολίτη και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 
Αποστολή 

1. Η ανεξάρτητη αρχή «Συνήγορος του Πολίτη» έχει ως 
αποστολή τη διαμεσολάβηση μεταξύ των πολιτών και των 
δημοσίων υπηρεσιών, των σργανισμών τοπικής αυτοδιοίκη¬ 
σης, των Ν.Π.Δ.Δ. και των Ν.Π.Ι.Δ. όπως αυτά καθορίζονται 
στο άρθρο 3 παρ. 1 του παρόντος, για την προστασία των δι¬ 
καιωμάτων του πολίτη, την καταπολέμηση της κακοδιοίκη¬ 
σης και την τήρηση της νομιμότητας. Ο Συνήγορος του Πο¬ 
λίτη έχει επίσης ως αποστολή του την προάσπιση και προα¬ 
γωγή των δικαιωμάτων του παιδιού. 

2. Ο Συνήγορος του Πολίτη επικουρείται από πέντε Βοη¬ 
θούς Συνηγόρους, έκτων οποίων ο ένας ορίζεται ως Βοηθός 
Συνήγορος για το παιδί. Ως Βοηθοί Συνήγοροι επιλέγονται 
πρόσωπα εγνωσμένου κύρους που διαθέτουν υψηλή επι¬ 
στημονική κατάρτιση και απολαύουν ευρείας κοινωνικής 
αποδοχής. Ο Συνήγορος του Πολίτη και οι Βοηθοί Συνήγο¬ 
ροι δεν ευθύνονται, δεν διώκονται και δεν εξετάζονται για 
γνώμη που διατύπωσαν ή πράξη που διενήργησαν κατά την 
άσκηση των καθηκόντων τους. Δίωξη επιτρέπεται κατόπιν 
εγκλήσεως μόνο για συκοφαντική δυσφήμιση, εξύβριση ή 
παραβίαση τσυ απορρήτου. 

Αρθρο 2 
Εκλογή - Θητεία 

1. Οι Βοηθοί Συνήγοροι διορίζονται με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, μετά από πρόταση τσυ Συνηγόρου του Πολίτη. 

2. Αναπλήρωση του Συνηγόρου του Πολίτη χωρεί εφόσον 
απουσιάζει ή κωλύεται προσκαίρως να ασκήσει τα καθήκο- 
ντά του για οποιονδήποτε λόγο. Ο Συνήγορος του Πολίτη 
ορίζει έναν εκ των Βοηθών Συνηγόρων ως αναπληρωτή του. 

3. Ο Συνήγορος του Πολίτη μπορεί να παυθεί για σωματι¬ 
κή ή πνευματική ανικανότητα εκτέλεσης των καθηκόντων 
του. 

Οι Βοηθοί Συνήγοροι παύονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, μετά 
από πρόταση του Συνηγόρου του Πολίτη, για σωματική ή 
πνευματική ανικανότητα εκτέλεσης των καθηκόντων τσυς, 
καθώς και για ανεπάρκεια κατά την εκτέλεση των καθηκό¬ 
ντων τους. Η λήξη της θητείας του Συνηγόρου του Πολίτη, 
για οποιονδήποτε λόγο, επιφέρει αυτοδίκαια και τη λήξη της 


θητείας των Βοηθών Συνηγόρων, οι οποίοι συνεχίζουν να 
ασκούν τα καθήκοντά τους, έως το διορισμό νέων Βοηθών 
Συνηγόρων και πάντως όχι μετά πάροδο τριών μηνών από το 
διορισμό νέου Συνηγόρου του Πολίτη. 

4. Κατά τη διάρκεια της θητείας των Βοηθών Συνηγόρων 
αναστέλλεται η άσκηση οποιουδήποτε δημόσιου λειτουργή¬ 
ματος, καθώς και η άσκηση καθηκόντων σε οποιαδήποτε θέ¬ 
ση στο Δημόσιο, σε Ν.Π.Δ.Δ. και σε νσμικά πρόσωπα τσυ ευ¬ 
ρύτερου δημόσιου τομέα. 

Οι Βοηθοί Συνήγοροι είναι σε κάθε περίπτωση πλήρους και 
αποκλειστικής απασχόλησης και δεν επιτρέπεται να ασκούν 
καμία άλλη επαγγελματική δραστηριότητα. Στους Βοηθούς 
Συνηγόρους επιτρέπεται η άσκηση καθηκόντων μέλους δι¬ 
δακτικού προσωπικού Α.Ε.Ι., με καθεστώς μερικής απασχό¬ 
λησης. 

Άρθρο 3 
Αρμοδιότητες 

1.0 Συνήγορος του Πολίτη είναι αρμόδιος για θέματα που 
ανάγονται στις υπηρεσίες: α) του Δημοσίου, β) των οργανι¬ 
σμών τοπικής αυτοδιοίκησης α' και β' βαθμού, γ) των λοιπών 
νομικών προσώπων δημοσίου δικαίου, δ) των κρατικών νομι¬ 
κών προσώπων ιδιωτικού δικαίου, των δημόσιων επιχειρή¬ 
σεων, των επιχειρήσεων των οργανισμών τοπικής αυτοδιοί¬ 
κησης και των επιχειρήσεων των οποίων τη διοίκηση ορίζει 
άμεσα ή έμμεσα το Δημόσιο με διοικητική πράξη ή ως μέτο¬ 
χος. Εξαιρούνται οι Τράπεζες και το Χρηματιστήριο Αξιών 
Αθηνών. Όπου στον παρόντα νόμο αναφέρεται ο όρος «δη¬ 
μόσια υπηρεσία» ή «δημόσιες υπηρεσίες» νοούνται οι ανα- 
φερόμενες στο προηγούμενο εδάφιο της παραγράφου αυ¬ 
τής. Για την προάσπιση των δικαιωμάτων του παιδιού ο Συ¬ 
νήγορος του Πολίτη είναι αρμόδιος και για θέματα που 
ανάγονται σε ιδιώτες, φυσικά ή νομικά πρόσωπα, που προ¬ 
σβάλλουν τα δικαιώματα του παιδιού, σύμφωνα με τους 
όρους καιτις προϋποθέσεις που προβλέπονταιστο άρθρο 4. 

2. Στην αρμοδιότητα του δεν υπάγονται οι υπουργοί και 
υφυπουργοί ως προς τις πράξεις που ανάγονται στη διαχεί¬ 
ριση της πολιτικής λειτουργίας, τα θρησκευτικά νομικά πρό¬ 
σωπα δημοσίου δικαίου, οι δικαστικές αρχές, οι στρατιωτι¬ 
κές υπηρεσίες ως πρσς τα θέματα, που αφορούν την εθνική 
άμυνα και ασφάλεια, η Εθνική Υπηρεσία Πληροφοριών, οι 
υπηρεσίες του Υπουργείου Εξωτερικών για δραστηριότητες 
που ανάγονται στην εξωτερική πολιτική ή στις διεθνείς σχέ¬ 
σεις της Χώρας, το Νομικό Συμβούλιο του Κράτους και οι 
ανεξάρτητες αρχές ως προς την κύρια λειτουργία τους. Ο 
Συνήγορος του Πολίτη δεν επιλαμβάνεται υποθέσεων που 
αφορούν την κρατική ασφάλεια. Δεν υπάγονται επίσης στην 
αρμοδιότητα του θέματα που αφορούν την υπηρεσιακή κα¬ 
τάσταση του προσωπικού των δημοσίων υπηρεσιών. 

3. Ο Συνήγορος του Πολίτη ερευνά ατομικές διοικητικές 
πράξεις ή παραλείψεις ή υλικές ενέργειες οργάνων των δη¬ 
μοσίων υπηρεσιών που παραβιάζουν δικαιώματα ή προ¬ 
σβάλλουν νάμιμα συμφέροντα φυσικών ή νομικών προσώ¬ 
πων. Ιδίως ερευνά τις περιπτώσεις κατά τις οπαίες άργανο 
δημάσιας υπηρεσίας ατομικά ή συλλογικά: 

I) προσβάλλει, με πράξη ή παράλειψη, δικαίωμα ή συμφέρον 
προοτατευόμενο απά το Σύνταγμα και το νόμο, ϋ) αρνείται να 
εκπληρώσει συγκεκριμένη υποχρέωση που επιβάλλεται από 
τελεσίδικη ή προσωρινά εκτελεστή δικαστική απόφαση, ίϋ) αρ- 
νείται να εκπληρώσει συγκεκριμένη υποχρέωση που επιβάλ¬ 
λεται από διάταξη νόμου ή από ατομική διοικητική πράξη, Ιν) 
ενεργεί ή παραλείπει νόμιμη οφειλόμενη ενέργεια, κατά πα¬ 
ράβαση των αρχώντης χρηστής διοίκησης καιτης διαφάνειας 
ή κατά κατάχρηση εξουσίας. 

4.0 Συνήγσρσςτσυ Πσλίτη δεν επιλαμβάνεται υποθέσεων 
πσυ εκκρεμούν ενώπισν δικαστηρίου ή άλλης δικαστικής αρ¬ 
χής- 

5. Ο Συνήγορος του Πολίτη με απόφαση του αναθέτει αρ¬ 
μοδιότητες στους Βοηθούς Συνηγόρους, εποπτεύει και συ¬ 
ντονίζει το έργο τους. 

Ο Συνήγορος του Πολίτη συντάσσει ετήσια έκθεση, στην 
οποία εκθέτει το έργο της Αρχής, παρουσιάζει τις σημαντι¬ 
κότερες υπσθέσεις και διατυπώνει πρστάσεις για τη βελτίω¬ 
ση των δημοσίων υπηρεσιών και αναγκαίες νομοθετικές 
ρυθμίσεις. 

Η έκθεση του Συνηγόρου του Πολίτη υποβάλλεταιτο Μάρ¬ 
τιο κάθε έτους στον Πρόεδρο της Βουλής, συζητείται κατά 
τα προβλεπόμενα στον Κανονισμό της Βουλής και δημοσι¬ 
εύεται σε ειδική έκδσση του Εθνικού Τυπογραφείου. Ο Συ¬ 
νήγορος του Πολίτη μπορεί να υποβάλλει στον Πρωθυ¬ 
πουργό, τον Πρόεδρο της Βουλής και να κοινοποιεί στον κα¬ 
τά περίπτωση αρμόδιο Υπουργό, ειδικές εκθέσεις κατά τη 
διάρκεια του έτους. 

Άρθρο 4 

Διαδικασία έρευνας 

1. ο Συνήγορος του Πολίτη επιλαμβάνεται κάθε θέματος 
που εμπίπτει στις αρμοδιότητέςτου, ύστερα από ενυπόγρα¬ 
φη αναφορά κάθε άμεσα ενδιαφερόμενου φυσικσύ ή νσμι- 
κού πρσσώπου ή ενώσεως προσώπων. Ο Συνήγορος του 
Πολίτη δέχεται επίσης αναφορές από κάθε άμεσα ενδιαφε- 
ρόμενσ παιδί ή τον ασκούντο τη γονική μέριμνα ή συγγενή 
κατ’ ευθεία γραμμή ή εκ πλαγίου έως το δεύτερο βαθμό, τον 
επίτροπο ή τον προσωρινό επίτροπσ, καθώς και από τρίτο 
πρόσωπο που έχει άμεση αντίληψη παραβίασης των δικαιω- 
μάτωντουπαιδισύ. Για την εφαρμογή των διατάξεωντου πα¬ 
ρόντος νόμου, ως παιδί νοείται όποιος δεν έχει συμπληρώ¬ 
σει το δέκατο όγδοο έτος της ηλικίας του. 

2. Ο Συνήγορος του Πολίτη δύναται να επιληφθεί υποθέ¬ 
σεων αυτεπαγγέλτως. 

3. Ο Συνήγορσς τσυ Πολίτη δεν επιλαμβάνεται περιπτώσε¬ 
ων, κατά τις σποίες η διοικητική ενέργεια έχει γεννήσει δικαι¬ 
ώματα ή έχει δημισυργήσει ευνοϊκές καταστάσεις υπέρ τρί¬ 
των, πσυ ανατρέπονται μόνο με δικαστική απόφαση, εκτός 
εάν προφανώς συντρέχει παρανομία ή έχουν σχέση κατά το 
κύριο αντικείμενο τους με την προστασία του περιβάλλοντος. 

4. Η αναφορά υποβάλλεται μέσα σε έξι (6) μήνες αφότου 
ο ενδιαφερόμενος έλαβε πλήρη γνώση των ενεργειών ή πα¬ 
ραλείψεων για τις σποίες προσφεύγει στον Συνήγορο του 
Πολίτη, καταχωρείται δε σε ειδικό μητρώο. Η υποβολή της 
αναφοράς δεν αναστέλλει τις προβλεπόμενες από τα νόμο 
προθεσμίες για την άσκηση ενδίκου μέσου ή βοηθήματος 
και δεν εξαρτάται από την παράλληλη αίτηση θεραπείας, ιε¬ 
ραρχικής προσφυγής ή ενδικοφανούς προσφυγής. Ο Συνή- 
γσρσς του Πολίτη μπορεί, προτού επιληφθεί της υποθέσε- 
ως, να ζητήσει από τον ενδιαφερόμενο να ασκήσει δισικητι- 
κή πρσσφυγή. 


Σε περίπτωση που ασκηθεί ενδικοφανής προσφυγή, ο Συνή¬ 
γορος του Πολίτη δεν επιλαμβάνεται του θέματος πριν απο¬ 
φασίσει το αρμόδιο όργανο ή παρέλθει άπρακτη προθεσμία 
τριών (3) μηνών από την άσκηση της προσφυγής. 

Ο Συνήγορος του Πολίτη μπορεί να θέτει στο αρχείο ανα¬ 
φορά που κρίνεται προδήλως αόριστη, αβάσιμη ή ασκείται 
κατά τρόπο καταχρηστικό ή κατά παράβαση της αρχής της 
καλής πίστης. 

5. Ο Συνήγορος του Πολίτη δύναται κατά την έρευνα των 
υποθέσεων να ζητεί τη συνδρομή του Σώματος Επιθεωρη¬ 
τών- Ελεγκτών ΔημόσιαςΔιοίκησηςή άλλων ελεγκτικών σω¬ 
μάτων της Διοίκησης. 

Ο Συνήγορος του Πολίτη μπορεί να ζητεί από τις δημόσιες 
υπηρεσίες κάθε πληροφορία, έγγραφο ή άλλο στοιχείο για 
την υπόθεση, να εξετάζει πρόσωπα, να ενεργεί αυτοψία και 
να παραγγέλλει πραγματογνωμοσύνη. Κατά την εξέταση εγ¬ 
γράφων και άλλων στοιχείων, που βρίσκονται στη διάθεση 
δημοσίων υπηρεσιών, δεν μπορεί να αντιταχθεί ο χαρακτη¬ 
ρισμός τσυς ως απορρήτων, εκτός εάν αφορούν την εθνική 
άμυνα, την κρατική ασφάλεια και τις διεθνείς σχέσεις της 
χώρας. Όλες οι δημόσιες υπηρεσίες σφείλουν να διευκσλύ- 
νουν με κάθε τρόπσ την έρευνα. Η μη σύμπραξη δημόσιας 
υπηρεσίας στη διεξαγωγή της αποτελεί αντικείμενο ειδικής 
έκθεσης του Συνηγόρου του Πολίτη προς τον καθ’ ύλην αρ¬ 
μόδιο Υπουργό. 

Για την προάσπιση των δικαιωμάτων του παιδιού, ο Συνή¬ 
γορος του Πολίτη μπορεί να ζητά με ειδικά αιτιολογημένο 
έγγραφό του από ιδιώτη που κατονομάζεται στην αναφσρά 
έγγραφα ή άλλα ατσιχεία για την υπόθεση. Ο χαρακτηρι¬ 
σμός των στσιχείων αυτών ως απσρρήτων δεν μπσρεί να του 
αντιταχθεί. Στην περίπτωση αυτή ο Συνήγορος του Πολίτη 
υποχρεούται να διασφαλίζει τα πρσσωπικά και επαγγελμα¬ 
τικά απόρρητα των ιδιωτών, και να μη δημοσιεύει στοιχεία 
ικανά να καταστήσουν δυνατό τον προσδιορισμό τους. Σε 
περίπτωση που ιδιώτης αρνείται να παράσχει τα παραπάνω 
στοιχεία, ο Συνήγορος του Πολίτη μπορεί να ζητήσει τη συν- 
δρσμή δημόσιας υπηρεσίας, επαγγελματικού συλλόγου ή 
φορέα κατά περίπτωση, καθώς καιτης εισαγγελικής αρχής. 

6. Μετά το πέρας της έρευνας ο Συνήγορος του Πολίτη, εφό¬ 
σον το απαιτεί η φύση της υπόθεσης, μπορεί να συντάσσει πό¬ 
ρισμα το οποίο γνωστοποιεί στον καθ’ ύλην αρμόδιο Υπουργό 
και τις αρμόδιες υπηρεσίες, διαμεσολαβεί δε με κάθε πρόσφο¬ 
ρο τρόπο για την επίλυση του προβλήματος του πολίτη. 

Ο Συνήγοροςτου Πολίτη στις προτάσεις του προς τις υπη¬ 
ρεσίες μπσρεί να θέτει προθεσμία, μέσα στην οπσία οφεί¬ 
λουν να τον ενημερώσουν για τις ενέργειες τους σχετικά με 
την εφαρμογή των προτάσεων τσυ ή για τσυς λόγσυς πσυ 
δεν επιτρέπουν την αποδοχή τσυς. Ο Συνήγοροςτου Πολίτη 
μπορεί να δημοσιοποιήσει τη μη απσδοχή των προτάσεών 
τσυ, εφόσον κρίνει ότι δεν αιτιολογείται επαρκώς. 

7. Ο Συνήγορος του Πολίτη, όταν η αναφορά στρέφεται 
κατά ιδιώτη, προβαίνει σε όλες τις ενδεικνυόμενες ενέργει¬ 
ες, πρσκειμένσυ να εξαλειφθούν τα προβλήματα που έχουν 
τεθεί υπόψη του και προτείνει κάθε αναγκαίο μέτρο για την 
προάσπιση των δικαιωμάτων του ενδιαφερόμενου παιδιού. 
Ειδικότερα, όταν οι συνθήκες λειτουργίας ενός νομικού 
προσώπου ιδιωτικού δικαίου προσβάλλουν τα δικαιώματα 
του παιδιού, μπορεί να προτείνει τα αναγκαία οργανωτικά 
και λειτουργικά μέτρα. Το νομικό πρόσωπο υποχρεούται να 
ενημερώσει τσν Συνήγσρο τσυ Πολίτη για τα μέτρα που έχει 
λάβει ή προτίθεται να λάβει, εντός της προθεσμίας πσυ του 
έχει ταχθεί. Ο Συνήγοροςτου Πολίτη μπορεί να δημοσιοποι¬ 
ήσει τη μη αποδσχή των προτάσεων τσυ, εφόσσν κρίνει ότι 
δεν αιτιολογείται επαρκώς. 

8. Ο Συνήγορος του Πολίτη ενημερώνει σε κάθε περίπτω¬ 
ση τσν ενδιαφερόμενο για την τύχη της υποθέσεώς του. 

9. Το προσωπικό της Αρχής υπέχει καθήκον εχεμύθειας 
για έγγραφα και στοιχεία των οποίων λαμβάνει γνώση στο 

πλαίσιο της έρευνας και είναι απόρρητα σύμφωνα με τις κεί¬ 
μενες διατάξεις ή εξαιρούνται από το δικαίωμα πρόσβασης 
στα διοικητικά έγγραφα, κατά τον Κώδικα Διοικητικής Διαδι¬ 
κασίας και κάθε άλλη συναφή διάταξη. 

10. Άρνηση λειτουργού ή υπαλλήλου ή μέλους διοίκησης 
να συνεργασθεί με τον Συνήγορο του Πολίτη, κατά τη διεξα¬ 
γωγή της έρευνας, συνιστά πειθαρχικό παράπτωμα παρά¬ 
βασης καθήκοντος, για δετά μέλη διοίκησης λάγο αντικατά¬ 
στασής τους. 

Αν κατά την έρευνα διαπιστωθεί παράνομη συμπεριφορά 
λειτουργού, υπαλλήλου ή μέλους διοίκησης, ο Συνήγορος 
του Πολίτη διαβιβάζει την έκθεση στο αρμάδιο άργανο και 
μπορεί να προκαλέσει την πειθαρχική δίωξη του υπαιτίου ή 
να προτείνει τη λήψη άλλων μέτρων, αν ο υπαίτιος δεν υπά- 
κειται σε πειθαρχικά έλεγχο. Ο Συνήγορος του Πολίτη μπο¬ 
ρεί να τάσσει εύλογη προθεσμία εν άψει των περιστάσεων, 
μετά την άπρακτη παρέλευση της οποίας παραγγέλλει ο 
ίδιος τον έλεγχο. Ο Συνήγορος του Πολίτη μπορεί επίσης σε 
σοβαρές περιπτώσεις να προκαλέσει με έγγραφά του προς 
το αρμάδιο άργανο την πειθαρχική δίωξη του υπαίτιου λει¬ 
τουργού ή υπαλλήλου για την ανωτέρω παράλειψη άσκησης 
του ενδεικνυάμενου ελέγχου. Αν προκύπτει απά εκθέσεις 
του Συνηγάρου του Πολίτη ότι λειτουργός ή υπάλληλος δη- 
μάσιας υπηρεσίας παρακωλύει, για δεύτερη φορά εντάς 
τριετίας, το έργο της έρευνας ή αρνείται χωρίς σοβαρά λό¬ 
γο να συμπράξει στην επίλυση του προβλήματος μπορεί να 
του επιβληθεί η ποινή οριστικής παύσης. 

11. Αν προκύψουν αποχρώσες ενδείξεις για τέλεση αξιό- 
ποινηςπράξηςαπό λειτουργό, υπάλληλο ή μέλος διοίκησης, 
ο Συνήγορος του Πολίτη διαβιβάζει την έκθεση και στον αρ¬ 
μάδιο εισαγγελέα. Για την υπεράσπιση των δικαιωμάτωντου 
παιδιού, αν κριθεί ότι παρίοταται ανάγκη παρέμβασης της 
αρμάδιας δικαστικής αρχής ή άλλης δημάσιας υπηρεσίας ή 
φορέα, ο Συνήγορος του Πολίτη διαβιβάζει σε αυτούς σχε¬ 
τική έκθεση. 

Άρθρο 5 

Ειδικοί Επιστήμονες, Βοηθοί Επιστήμονες 
Γραμματεία 

1. Συνιστώνται 75 θέσεις ειδικών επιστημάνων και 50 θέ¬ 
σεις βοηθών επιστημάνων με σύμβαση εργασίας ιδιωτικού 
δικαίου αορίστου χράνου. Προσόντα διορισμού είναιτα ακό¬ 
λουθα: 

α) Γιατους ειδικούς επιστήμονες, τα οριζόμενα οτηνπαρ. 
1 του άρθρου 2 του Π.Δ. 50/2001 (ΦΕΚ 39 Α') «Καθορισμός 
των προσόντων διορισμού σε θέσεις φορέων του δημόσιου 
τομέα». 

β) Για τους βοηθούς επιστήμονες, πτυχίο Α.Ε.Ι., της ημε¬ 
δαπής ή ισότιμο της αλλοδαπής και γνώση μιας ξένης γλώσ¬ 
σας. 

Οι διατάξεις για το ανώτατο άριο ηλικίας διορισμού στις 
θέσεις του παράντος άρθρου δεν εφαρμόζονται. Η ιδιότητα 
του συνταξιούχου αποτελεί κώλυμα διορισμού στις πιο πά¬ 
νω θέσεις. 

Οι διατάξεις του πρώτου και του δεύτερου εδαφίου της 
παρ. 7 του άρθρου 4 του Ν. 3051/2002 (ΦΕΚ 220 Α') «Συ¬ 
νταγματικά κατοχυρωμένες ανεξάρτητες αρχές, τροποποί¬ 
ηση και συμπλήρωση του συστήματος προσλήψεων στο δη- 
μάσιο τομέα και συναφείς ρυθμίσεις» εφαρμάζονται και για 
τις θέσεις των βοηθών επιστημόνων του παρόντος. 

Η εμπειρία αποτελεί στοιχείο που εκτιμάται ιδιαίτερα για 
την αξιολόγηση των υποψηφίων. Ως εμπειρία νοείται η άσκη¬ 
ση έργου που σχετίζεται με το αντικείμενο της προς πλήρω¬ 
ση θέσης ή η απασχάληση σε ανεξάρτητη αρχή με συναφές 
με το Συνήγορο του Πολίτη έργο. 

Για την πλήρωση των θέσεων ειδικού και βοηθητικού επι¬ 
στημονικού προσωπικού προηγείται δημάσια πράσκληση, η 
οποία δημοσιεύεται σε δύο τουλάχιστον εφημερίδες των 


Αθηνών, που έχουν ευρεία κυκλοφορία, τηρούνται δε σε κά¬ 
θε περίπτωση οι αρχές της δημοσιάτητας, της διαφάνειας, 
της αντικειμενικάτητας και της αξιοκρατίας. 

Με την προκήρυξη πλήρωσης των θέσεων μπορούν να 
εξειδικεύονται κάθε φορά οι απαιτούμενοι τίτλοι σπουδών, 
βασικοί και μεταπτυχιακοί, και να προσδιορίζονται η ξένη 
γλώσσα, και το επίπεδο αυτής, η απαιτούμενη εμπειρία, κα¬ 
θώς και η γνώση χρήσης Η/Υ. Ως προς την απάδειξη του επι¬ 
πέδου της ξένης γλώσσας εφαρμάζονται οι διατάξεις του 
άρθρου 28 του Π.Δ. 50/2001. Η επιλογή του επιστημονικού 
και λοιπού προσωπικού γίνεται απά πενταμελή επιτροπή 
που αποτελείται από τον Συνήγορο του Πολίτη ως Πρόεδρο, 
δύο Βοηθούς Συνηγόρους και δύο καθηγητές Α.Ε.Ι., οριζό¬ 
μενους με απόφαση της Αρχής. Γιατα θέματα επιλογής προ¬ 
σωπικού που δεν περιλαμβάνονται κάθε φορά στην προκή¬ 
ρυξη ή δεν ρυθμίζονται από το παρόν άρθρο εφαρμάζονται 
οι διατάξεις του Π.Δ. 291/1998 «Κανονισμάς λειτουργίας για 
τη διαδικασία πρόσληψης του προσωπικού του Συνηγόρου 
του Πολίτη». 

2. Τα κριτήρια, ο χρόνος, η συχνότητα, ο τύπος, η διαδικασία 
και το όργανο αξιολόγησης των ειδικών και των βοηθών επιστη¬ 
μόνων καθορίζονται με απόφαση του Συνηγόρου του Πολίτη. 

3. Στο Συνήγορο του Πολίτη αποσπώνται και ασκούν κα¬ 
θήκοντα ειδικού επιστήμονα έως είκοσι πέντε (25) μόνιμοι ή 
με σύμβαση εργασίας ιδιωτικού δικαίου αορίστου χρόνου 
υπάλληλοι του Δημοσίου, των Ο.Τ.Α, α' και β' βαθμού, 
Ν.Π.Δ.Δ. και Ν.Π.Ι.Δ. της περιπτώσεως ε'της παρ.1 του άρ¬ 
θρου 3 που συγκεντρώνουν τα προσόντα ειδικού επιστήμο¬ 
να της παρ. Ια του παρόντος άρθρου ή είναι υπάλληλοι κα¬ 
τηγορίας ΠΕ του δημάσιου τομέα με οκταετή τουλάχιστον 
υπηρεσία και με άριστη γνώση ξένης γλώσσας. Η επιλογή 
των υποψηφίων για απάσπαση υπαλλήλων γίνεται με ανάλο¬ 
γη εφαρμογή των διατάξεωντης ανωτέρω παραγράφου 1. Η 
απάσπαση διενεργείται με απόφαση του οικείου Υπουργού 
μετά από πρόταση του Συνηγόρου του Πολίτη, κατά παρέκ¬ 
κλιση απά κάθε γενική ή ειδική διάταξη. Η απάσπαση διαρκεί 
τρία (3) έτη, μπορεί να παρατείνεται μια ή περισσάτερες φο¬ 
ρές για ίσο χρονικά διάστημα και είναι υποχρεωτική για την 
υπηρεσία του υπαλλήλου. Η διάταξη αυτή εφαρμόζεται και 
για τις αποσπάσεις που παρατάθηκαν αυτοδικαίως με την 
παρ. 3του άρθρου 28του Ν. 3013/2002. 

4. Μετην επιφύλαξη των διατάξεωντης παρ. 4του άρθρου 
4 τουΝ.3051/2002,οι αποδοχές των ειδικών και βοηθών επι- 
στημάνων, καθορίζονται με κοινή απάφαση των Υπουργών 
Οικονομίας και Οικονομικών και Εσωτερικών, Δημόσιας Δι¬ 
οίκησης και Αποκέντρωσης, μετά από πρόταση της Αρχής. 
Μέχρι την έκδοση της ανωτέρω κ.υ.α. εφαρμόζονται οι δια¬ 
τάξεις που ισχύουν κατά τη δημοσίευση του νάμου αυτού. 
Στο λοιπά προσωπικά της Αρχής καταβάλλονται οι αποδο¬ 
χές που προβλέπονται απά τις κείμενες διατάξεις. 

5. Οι ειδικοί επιστήμονες, οι βοηθοί επιστήμονες, καθώς 
και οι αποσπασμένοι υπάλληλοι που ασκούν καθήκοντα ειδι¬ 
κών επιστημόνων, σε περίπτωση που διώκονται ή ενάγονται 
για πράξη ή παράλειψη κατά την εκτέλεση των καθηκόντων 
τους, μπορεί να παρίστανται ενώπιον των δικαστηρίων με 
μέλη του Νομικού Συμβουλίου του Κράτους. 

6. Οι αποσπασμένοι κατά οποιονδήποτετράπο υπάλληλοι 
που υπηρετούν στην Αρχή λαμβάνουν το σύνολο των τακτι¬ 
κών αποδοχών, καθώς και όλα τα με οποιαδήποτε ονομασία 
επιδόματα και οποιεσδήποτε αμοιβές, παροχές και κάθε φύ- 
σεως απολαβές και αποζημιώσεις της οργανικής τους θέ¬ 
σης, πλην του επιδάματος θέσεως ευθύνης και των επιδο¬ 
μάτων που συνδέονται με την ενεργά άσκηση καθηκόντων 
στον φορέα που ανήκουν οργανικά. Επίσης λαμβάνουν την 
ειδική πράσθετη αμοιβή που προβλέπεται στην παρ. 4 του 
άρθρου 4του Ν. 3051/2002. 

Οι διατάξεις της παρ. ΙΟτου άρθρου 21 του Ν. 2733/1999 
(ΦΕΚ 180 Α') εφαρμόζονται και για την υπηρεσία των υπαλ- 

λήλων που αποσπώνται κατά την ανωτέρω παράγραφο 3 
στο Συνήγορο του Πολίτη, 

7. Στη Γραμματεία της Αρχής προΐσταται δημάσιος υπάλ¬ 
ληλος ΠΕ κατηγορίας με βαθμό διευθυντή του άρθρου 79 
παρ. 2του Υπαλληλικού Κώδικα (Ν. 2683/1999). Η πλήρωση 
της θέσηςτου διευθυντή, που συνιστάται με το παρόν άρθρο, 
γίνεται με απόφαση ειδικού συμβουλίου που αποτελείται από 
τον Συνήγορο του Πολίτη ως Πρόεδρο και μέλη τους Βοη¬ 
θούς Συνηγόρους του Πολίτη, ύστερα από αίτηση υποψη¬ 
φιότητας, που υποβάλλεται μέσα σε αποκλειστική προθε¬ 
σμία που τάσσεται με δημόσια πρόσκληση προς τους ενδια- 
φερόμενους. Η αίτηση υποψηφιότητας συνοδεύεται από 
βιογραφικό σημείωμα, το περιεχόμενο του οποίου προκύπτει 
από τα στοιχεία του προσωπικού μητρώου του υπαλλήλου. 
Δικαίωμα υποβολής αίτησης υποψηφιότητας έχουν μόνιμοι 
υπάλληλοι ΠΕ κατηγορίας δημόσιων υπηρεσιών, Ν.Π.Δ.Δ., 
Ο.Τ.Α., και ανεξάρτητων αρχών που έχουν τα προσόντα προ¬ 
αγωγής στο βαθμό διευθυντή κατά την παρ. 2 του άρθρου 82 
του Υπαλληλικού Κώδικα (Ν. 2683/1999). Το Ειδικό Συμβού¬ 
λιο καλεί σε προφορική συνέντευξη τους υποψηφίους προ- 
κειμένου να διαμορφώσει γνώμη για την ικανότητα και την 
προσωπικότητα τους, ως προς την άσκηση των καθηκόντων 
τους. Οι διατάξεις της παραγράφου 1 του παρόντος άρθρου, 
οι σχετικές με τη συνεκτίμηση και την έννοια της εμπειρίας, 
εφαρμόζονται αναλόγως και για την επιλογή του διευθυντή. 

Ο υπάλληλος που θα επιλεγεί κατά τα ανωτέρω για τη θέ¬ 
ση του διευθυντή μετατάσσεται, κατά παρέκκλιση από κάθε 
γενική ή ειδική διάταξη, με απόφαση του οικείου Υπουργού 
χωρίς γνώμη του υπηρεσιακού συμβουλίου και εντάσσεται 
με την ίδια απόφαση στο βαθμό της θέσης του διευθυντή. 

Κατά την πρώτη εφαρμογή της παρούσας διάταξης η επι¬ 
λογή για την πλήρωση της θέσης του διευθυντή γίνεται μέ¬ 
σα σε δύο (2) μήνες απάτην έναρξη ισχύοςτου παρόντος νό¬ 
μου. Η απόσπαση του κατά την παρ. 3 του άρθρου 5 του Ν. 
2477/1997 διευθυντή λήγει αυτοδικαίως με την ολοκλήρωση 
της κατάτα ανωτέρω μετάταξης του διευθυντή και ο χρόνος 
της απόσπασης αυτής λογίζεται για κάθε συνέπεια ως υπη¬ 
ρεσία σε θέση βαθμού διευθυντή του άρθρου 79 του Υπαλ¬ 
ληλικού Κώδικα (Ν. 2683/1999). 

Άρθρο 6 

Τίτλος της Αρχής 

Απαγορεύεται σε οποιοδήποτε φυσικό ή νομικό πρόσωπο 
η χρήση του τίτλου «Συνήγορος του Πολίτη» ή τίτλου πα¬ 
ρεμφερούς που μπορεί να δημιουργήσει στο κοινό σύγχυση 
σε σχέση με την ως άνω Αρχή. 

Άρθρο 7 

Τελικές και μεταβατικές διατάξεις 

1. Οι θέσεις του ειδικού επιστημονικού προσωπικού της 
παρ. 1 του άρθρου 5του Ν. 2477/1997, όπως τροποποιήθη¬ 
κε με την παρ. 1 του άρθρου 28 του Ν. 3013/2002 και οι θέ¬ 
σεις του βοηθητικού επιστημονικού προσωπικού της παρ. 4 
τουάρθρουθτου Ν. 2623/1998 διατηρούνται καικαταργού- 
νται με τη λήξη της σύμβασης εργασίας των υπηρετούντων 
στις θέσεις αυτές ή και προ αυτής, εφόσον κενωθούν με 
οποιονδήποτε άλλον τρόπο. 

2. Οι διατάξεις της παρ. 2 του άρθρου 10 του Ν.Δ. 216/ 
1974, όπως τροποποιήθηκε και συμπληρώθηκε, ισχύουν και 
για αποσπάσεις υπαλλήλων στην υπηρεσία του Συνηγόρου 
του Πολίτη. Οι διατάξεις της παρ. 8 του άρθρου 5 του Ν. 
3051/2002 ισχύουν και για το μόνιμο προσωπικό των Ο.Τ.Α., 
και των ανεξάρτητων αρχών που είναι αποσπασμένοι στον 
Συνήγορο του Πολίτη. 

3. Γενικές ή ειδικές διατάξεις που είναι αντίθετες με τις δια¬ 
τάξεις του παρόντος νόμου καταργούνται. Διατηρούνται σε 
ισχύ οι διατάξεις της παρ. 1 του άρθρου 8 του Ν. 2623/1998 
(ΦΕΚ139 Α'), όπως ισχύει κάθε φορά και προστίθεται μία (1) 
ακόμη θέση για τις ανάγκες Βοηθού Συνηγόρου. 


4. Κατάτηνπρώτη επιλογή μετάτηνέναρξη ισχύοςτου πα¬ 
ρόντος νόμου, για τις θέσεις ειδικών επιστημόνων και για τις 
θέσεις βοηθών επιστημόνων, η προβλεπόμενη στο άρθρο 5 
παρ. 1 του παρόντος νόμου επιτροπή αποτελείται από τον 
Συνήγορο του Πολίτη, δύο (2) καθηγητές Α.Ε.Ι. και δύο (2) 
μέλη ή πρώην μέλη ανεξάρτητων διοικητικών αρχών. 

Άρθρο 8 

Στο τέλος της παραγράφου 6 του άρθρου 15 του Ν. 
2266/1994 (ΦΕΚ 218 Α') προστίθενται οι εξής φράσεις: 

«Η απόσπαση, από θέση του Δημοσίου, Ν.Π.Δ.Δ. και 
Ν.Π.Ι.Δ., προϊσταμένων τμημάτων, γίνεται κατά παρέκκλιση 
των κείμενων διατάξεων. Ο χρόνος υπηρεσίας συνυπολογί¬ 
ζεται και προσμετράται για την προαγωγή του υπαλλήλου 
στον επόμενο βαθμό. Η ισχύς της παρούσας διάταξης αρχί¬ 
ζει από την 1η Νοεμβρίου 2002.» 

Άρθρο 9 

Στην περίπτωση β' της παρ. 3 του άρθρου 1 του Ν. 3074/ 
2002 (ΦΕΚ 296 Α') προστίθεται δεύτερο εδάφιο το οποίο έχει 
ως ακολούθως: 

«Η θητεία του είναι πενταετής και μπορεί να ανανεώνεται 
με την ίδια διαδικασία.» 

Άρθρο 10 

Το Ελληνικό Ινστιτούτο Διοικητικών Επιστημών επιχορη¬ 
γείται κατ’ έτος, αρχής γενομένης από το οικονομικό έτος 
2004, από πιστώσεις του τακτικού προϋπολογισμού του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης για την κάλυψη δαπανών λειτουργίας του και τη 
συμμετοχή του στις επιστημονικές εκδηλώσεις του Διε¬ 
θνούς Ινστιτούτου Διοικητικών Επιστημών. 

Το ποσό της επιχορήγησης καθορίζεται με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, που εκδίδεται μετά από αιτιολογημένη γνώμη του 
Διοικητικού Συμβουλίου του Ινστιτούτου και δεν μπορεί να 
υπερβαίνει το ποσό των 14.674 ευρώ ετησίως. Το ποσό αυ¬ 
τό μπορεί να αναπροσαρμόζεται με κοινή απόφαση των 
Υπουργών Οικονομίας και Οικονομικών και Εσωτερικών, Δη¬ 
μόσιας Διοίκησης και Αποκέντρωσης. 

Για τα έτη 2002 και 2003 ως επιχορήγηση παραμένει εις 
χείραςτου Ελληνικού Ινστιτούτου Διοικητικών Επιστημώντο 
μη δαπανηθέν ποσόντης επιχορήγησης, την οποία εισέπρα- 
ξε από το Π.Δ.Ε. 2001 ΣΑΕ 015 για τη διοργάνωση του 25ου 
Διεθνούς Συνεδρίου Διοικητικών Επιστημών, σύμφωνα με το 
άρθρο 26παρ. 8του Ν. 2738/1999 (ΦΕΚ 180 Α'). 

Άρθρο 11 
Ισχύς 

Η ισχύς του παρόντος νόμου αρχίζει από τη δημοσίευση 
του στην Εφημερίδα της Κυβερνήσεως, εκτός εάν ορίζεται 
διαφορετικά σε επί μέρους διατάξεις αυτού. 

Παραγγέλλομετη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα,22 Ιανουάριου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

Θεωρήθηκε και τέθηκε η Μεγάλη Σφραγίδα του Κράτους 

Αθήνα,22 Ιανουάριου 2003 

ο ΕΠΙ ΤΗΣΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




